《寄朱笠亭》
清代·沈初

隔年离恨未能平，枨触空庭暮雨声。几日青苔连竹榻，一春绿树掩柴荆。

风云径路空辽绝，诗酒情怀懒送迎。便欲携琴寻叔夜，坐看海月沓潮生。

作者简介：（?—1799）浙江平湖人，字景初，号云椒。乾隆二十八年探花。授编修。累擢兵部侍郎。曾任福建、顺天、江苏、江西等省学政，充《四库全书》馆、《实录》馆副总裁，续编《石渠宝笈》、《秘殿珠林》，校勘太学《石经》。嘉庆间，官至户部尚书。卒谥文恪。有《兰韵堂集》。